MADONAS NOVADA GOLFA KAUSS 2026

NOLIKUMS

1. SACENSĪBU NORISE UN NOTEIKUMI
1.1. Sacensības notiek golfa laukumā “KALNOZOLI” Bērzaunes pagastā, Madonas novadā.
1.2. Sacensības tiek rīkots pateicoties Biedrības “Golfa laukums “Kalnozoli” un Madonas novada pašvaldības atbalstam.
1.3. Sacensības norisinās saskaņā ar golfa noteikumiem, golfa laukuma “Kalnozoli” vietējiem noteikumiem un sacensību nolikumu, kā arī ievērojot golfa spēles etiķeti.
1.4. Sacensību laiks – 2026.gada 26.septembrī, plkst.12.00. Reģistrācija no plkst.11.30.

2. SACENSĪBU FORMĀTS
2.1. Sacensībās dalībnieki izspēlē 18 (2×9) bedrītes. Sacensības tiek izspēlētas pēc Stroke (sitienu) formāta.

3. DALĪBNIEKI
3.1. Sacensību dalībnieki ir jebkura vecuma spēlētāji.
3.2. Spēlētāji spēlē 2 ieskaites grupās – dāmas, kungi.
3.3. Dāmas spēlē no sarkanajām, kungi no zilajām izsitiena vietām.

4. PIETEIKŠANĀS UN DALĪBAS MAKSA
4.1. Iepriekš pieteikties turnīra sacensībām var līdz 2026. gada 25. septembrim, plkst.15:00, piesakoties pa tel.nr. +371 22441173 (Simona), attiecīgu informāciju sūtot uz e-pastu: golfskalnozoli@gmail.com vai izmantojot golfa vienoto sistēmu Golfbox.
4.2. Dalības maksa vienam spēlētājam ir EUR 40,00 (t.sk., green fee, dalības maksa, maksa par pusdienām).

5. APBALVOŠANA
5.1. Sacensībās tiek apbalvoti pirmo trīs vietu ieguvēji katrā ieskaites grupā. Ja kādam no 1.-3.vietas ieguvējiem ir vienāds rezultāts, tad attiecīgās vietas ieguvēja noskaidrošanai tiek veikta pārspēle uz pašu spēlētāju izvēlētas bedrītes.
5.2. Sacensību godalgoto vietu ieguvēji tiek apbalvoti ar Madonas novada pašvaldības dāvinātajiem kausiem un medaļām, un sacensību atbalstītāju sarūpētām veicināšanas balvām.

6. PAPILDUS INFORMĀCIJA
6.1. Spēlētāji, kuriem nav sava golfa inventāra (golfa nūju komplekta, ratiņu), to var izmantot no Biedrības “Golfa laukums “Kalnozoli” pieejamā inventāra.

